Birgjavefur Lausnir Beiðnir Ferli fyrir innkaupabeiðnir bæði til samþykktar og til útreiknings á vöruþörf til innkaupa. Hægt er að skilgreina beiðnalista til að auðvelda innkaup. Innkaup Vörulistar birgja aðgengilegir ásamt verðþróun, ferlar fyrir innkaupapantanir, innkaupa- og afgreiðsluyfirlit, innkaupaþörf, dreifing og áætlun. Reikningasamþykkt Rafrænir reikningar sem parast við pantanir. Pantanir og vöruspjöld uppfærast til samræmis við reikning. Við samþykkt sendast þeir yfir í fjárhagskerfið. Eldhús Uppskriftir og matseðlar, fjöldi í mat og hráefnaþörf, matseld og skammtanir ásamt næringar- og kolefnissporsútreikningum og birting þeirra á ytri vef. Grænt bókhald Timian tengist grænu bókhaldi Klappa þannig að innkaupagögn umreiknast í kolefnisspor og færast yfir í Vistkerfi Klappa og þar með umhverfisuppgjör fyrirtækisins. Þjónusta Um Timian Panta kynningu Birgjavefur Viltu bætast í hóp 400 Timian birgja? Sumir birgjar velta fyrir sér afhverju innkaupaaðilar vilji nota eitt miðlægt innkaupakerfi og hvers vegna slík viðskiptaumhverfi eru í örum vexti í heiminum í dag. Svarið er nokkuð einfalt. Fyrirtæki vilja fara stafrænar og umhverfisvænar leiðir þegar það er í boði og Timian er einmitt þannig lausn, því kerfið sparar peninga, tíma og lækkar kolefnispor. Ef þú ert ekki með í þessari þróun ertu að öllum líkindum að missa af viðskiptatækifærum, en ekki hafa áhyggjur, það er einfalt að byrja: Þú kynnir þér kostina við Timian vefinn Gengur til liðs við Timian Þá opnast þinn Timian vefur með aðgangi að innkaupaðilum Ganga til liðs við Timian Ávinningur Ávinningur Timian birgja Timian birgjar upplifa margvíslegan ávinning enda opnar Timian á viðskiptasambönd sem annars kæmust ekki á. Fyrirtækjaheimsóknum og söluhringingum fækkar Þörfum innkaupaðaðila um einfalt innkaupaviðmót mætt Sambandið á milli innkaupaaðila og birgja styrkist Yfirsýn á pantanir og samskipti verða rekjanleg Ganga til liðs við Timian Þú stýrir þínum birgjavef Sér birgjaportall fyrir hvern og einn birgja Stofnar þitt fyrirtæki og skráir notendur Kemur á viðskiptasambandi við Timian innkaupaaðila Uppfærir vöruskrár og verð Setur inn vörutilboð Tekur á móti og afgreiðir pantanir Ganga til liðs við Timian Algengar spurningar . Hvernig tengist ég innkaupaaðilum? Um leið og þú hefur skráð fyrirtækið sem Timian birgja og umsjónarmann fyrir þitt fyrirtæki, kemst þú inn í birgjaviðmót sem aðeins er opið fyrir þitt fyrirtæki. Þar sérð þú lista með þeim fyrirtækjum sem eru Timian innkaupaaðilar og þú getur sent þeim ósk um að gerast þeirra Timain birgi. Hvernig veit ég hvort innkaupaaðilinn vill kaupa af mér? Þegar hann sér beiðnina frá þér tekur hann afstöðu og þá færð þú tilkynningu um hvort að innkaupaaðilinn er tilbúinn að hefja viðskipti við þig eða ekki. Ef hann samþykkir að hefja viðskipti, stofnast viðeigandi stofnupplýsingar um þitt fyrirtæki og notendur inn á innkaupavef fyrirtækisins. Hvernig byrja innkaupaaðilar að kaupa frá mér? Hefbundin leið er að þú lesir inn vörulista með þeim vörum sem þú telur að innkaupaaðilinn hafi áhuga á. Það er sérsakt sniðmát fyrir slíkan innlestur sem er aðgengilegt í birgjaviðmótinu ásamt leiðbeiningum. Sumir birgjar hafa tengt sniðmátið við sitt vöruskrárkerfi til að einfalda gerð og viðhald vöruskrárinnar sem lesin er inn á Timian innkaupavefina. Hvað með breytingar á vörulistanum? Gott er að hafa það sem venju að lesa inn nýjan vörulista t.d. mánaðarlega. Þar getur þú breytt verðum, bætt við nýjum vörum og ákveðið að svæfa vörunúmer sem að eru ekki lengur í sölu, en þessar aðgerðir eru útskýrðar betur inn á birgjavefnum. Þá er sérstakt sniðmát fyrir verðbreytingar sem er aðgengilegt inn á birgjaviðmótinu og gott er að nota fyrir verðbreytingar. Því má svo við bæta við að ef innkaupaaðilinn tekur rafræna reikninga frá þér í gegnum Timian, þá uppfærast ný verð út frá reikningi og nýjar vörur stofnast á grunni reiknings í þinn vöruskrá. Hvernig berast pantanir mér? Flestir fá pantanir beint úr Timian með tölvupósti, en þú gætir líka fengið rafrænar pantanir með skeytamiðlun sem fara beint inn í þitt sölu- og pantanakerfi, það er, ef að þitt sölu- og pantanakerfi getur tekið á móti rafrænum pöntunum með skeytamiðlun. Inn í birgjaviðmótinu þínu getur þú líka séð allar pantanir sem hafa borist frá innkaupaaðilum og flokkað þær eftir fyrirtækjum og stöðu þeirra. Get ég lesið inn vöruskrána til margra innkaupaðila í einu? Já, það getur þú inn á birgjaviðmótinu þínu. Þú velur einn eða fleiri kaupendur sem þú vilt lesa vöruskrána inn hjá og lest inn í einni aðgerð. Get ég verið með tímabundin tilboð? Já, það getur þú. Inn á birgjaviðmótinu þínu er sérstakt sniðmát fyrir tilboð sem þú getur keyrt inn á einn eða fleira innkaupavefi í einu. Hvernig læt ég kaupandann vita ef vara er ekki til? Það er hægt að skrá inn athugasemdir og skilaboð í til þess gerðan reit inn í pöntuninni í birgjaviðmótinu. Við mælum með að öll samskipti og niðurstöður símtala vegna pöntunar séu skráðar í athugasemda reitinn þannig að auðvelt sé að rekja ákvarðanir varðandi einstakar pantanir. Um Timian Timian er skýjalausn sem samþættir pantanaferlið milli kaupanda og birgja hans. Lausnin hjálpar fyrirtækjum að stjórna útgjöldum sínum á grænni hátt og gefur þeim þá stjórn og innsýn sem þeir þurfa til að geta lækkað kostnað og kolefnisspor. Lausnir Beiðnir Innkaup Birgjaviðmót Reikningasamþykkt Eldhús Grænt bókhald Hafa samband Origo Borgartún 37, 105 Reykjavík Sími: 516 1000 email@email.no Copyright 2022 @Timian by Origo hf.